葛量洪醫院喺1957年成立嘅時候，由香港防癆心臟及胸病協會管理。醫院擔任轉介中心嘅角色，專門提供成人心臟同胸肺疾病全面嘅內科治療，同時設有老人科同紓緩醫學服務。另外，葛量洪醫院同香港大學緊密合作，為公立同私營機構護士提供專科訓練，亦喺2009年增設一間白內障中心，為白內障人士提供日間手術服務，又同其他機構一齊推展心臟同胸肺健康，並且一直進行創新研究，不斷尋求專業領域上嘅突破，更喺2008年重辦護士學校，培訓登記護士，又設立咗李嘉誠基金會寧養服務計劃寧養中心，為癌症病人同屋企人提供全人照顧。